cyanic-selkie/wikianc huggingface dataset:
Լեպանտոյի ծովամարտ
Ճակատամարտի ընթացքը
Ճակատամարտը նշանակալից պարտություն էր օսմանցիների համար, ովքեր 15-րդ դարից ի վեր ծովային պարտություն չէին տեսել, վերացնելով Իտալիայի վրա ծառացած սպառնալիքը, սակայն Սրբազան դաշիննք էլ իր հաղթանակի պտուղիներից լիովին չկարողացավ օգտվել և չունեցավ տարածքային նվաճում ։ Քրիստոնեական զորքերի կազմում ճակատամարտին «Մարկեսա» գալերայի վրա մանսակցել է նաև Միգել դե Սերվանտեսը, ով կռվում կորցրել է ձեռքը։
Արտաքին հղումներ
• Julián Jaramillo, La batalla de Lepanto • [http://myartblogcollection.blogspot.com/2016/09/57-paintings-of-naval-battle-of-lepanto.html Henry Zaidan, 57 Paintings of The Naval Battle of Lepanto, 1571. Christian forces of the Holy League and the Ottoman Turks]
Կատեգորիա:Թուրքիայի ծովամարտեր Կատեգորիա:Վենետիկի հանրապետության ճակատամարտեր Կատեգորիա:Իսպանիայի ծովամարտեր Կատեգորիա:Թուրքիայի պատմություն Կատեգորիա:16-րդ դարի ճակատամարտեր
Ռոբերտ Հոֆստեդտեր
Կենսագրություն
Հոֆստեդտերը ծնվել է 1915 թվականի փետրվարի 5-ին Նյու Յորքում Լեհաստանից ներգաղթած հրեա վաճառական Լուի Հոֆստեդտերի և ֆերմեր Հենրիետա Քյոենիգսբերգի ընտանիքում, որոնք սիգարների խանութի սեփականատերեր էին ։ Ընտանիքի չորս երեխաներից երրորդն էր։ Տարրական կրթությունն ստացել է Նյու Յորքում, ուսումը շարունակել է Նյու Յորք Սիթի քոլեջում, որտեղ էլ քոլեջի ուսուցիչներից մեկի շնորհիվ Հոֆսեդտերի մոտ արթնացել է հետաքրքրությունը ֆիզիկայի և մաթեմատիկայի նկատմամբ (նաև սիրում էր փիլիսոփայություն)։
Վասո Գորգաձե
Վասո Վասիլևի Գորգաձե (ვასო გორგაძე, ), վրացի գրող։
Ռոբերտ Հոֆստեդտեր
Ընտանիք
1942 թվականին Հոֆստեդտերն ամուսնացել է Նենսի Գիվանի (1920-2007) հետ, ունեցել է երեք երեխա։ Որդին՝ Դուգլաս Հոֆստեդտերը (ամերիկացի հայտնի ֆիզիկոս և ինֆորմատիկ), արհեստական ինտելեկտի ճանաչված մասնագետ է ։ Դուստրերից մեկը՝ Լաուրան, բժշկական գրող է, իսկ մյուսը` Մոլլին, հաշմանդամ էր և մարդկանց հետ հաղորդակցվելու խնդիրներ է ունեցել։
Վասո Գորգաձե
Կենսագրություն
1915 թվականին ավարտել է Թբիլիսիի հոգևոր սեմինարիան։ 1915 թվականին ընդունվել է Կիևի համալսարան, որը սակայն չի ավարտել, քանի որ 1916 թվականին զորակոչվել և ուղարկվել է ռազմաճակատ։ Վրաստան է վերադարձել 1918 թվականին և զինվորական ծառայությունը մինչև 1924 թվականը շարունակել Թիֆլիսում, ապա՝ Քութայիսում։
Ռոբերտ Հոֆստեդտեր
Նախասիրություններ
Ռոբերտ Հոֆստեդտերը, ժամանակակիցների վկայությամբ, հանդարտ, անխռով մարդ էր։ Սիրում էր դասական և ջազային երաժշտություն, ընթերցանությամբ էր զբաղվում, երբեմն դահուկներով սահում էր։ Սիրով զբաղվում էր լուսանկարչությամբ։
Վասո Գորգաձե
Կենսագրություն
Ունի բանաստեղծությունների 8 ժողովածու։ Թարգմանել է ռուս բանաստեղծներից՝ Պուշկինից, Նիկոլայ Նեկրասովից, Ալեքսանդր Բլոկից և ուրիշներից։ Թարգմանել է նաև Հովհաննես Թումանյանի «Մարո» պոեմը, ինչպես նաև հայ մյուս բանաստեղծների գործերից ։
Ռոբերտ Հոֆստեդտեր
Գիտական հետազոտություններ ու հայտնագործոություններ
Ռոբերտ Հոֆստեդտերի աշխատանքները նվիրված են եղել ատոմային ֆիզիկային, ատոմային տեխնիկային, բարձր էներգիաների ֆիզիկային։ Նախագծել է նեյտրոնների և ռենտգենյան ճառագայթների գրանցման սցինտիլյացիոն հաշվիչներ։ Ուսումնասիրել է տիեզերական ճառագայթները և ռելյատիվիստական էլեկտրոնների առաջացրած կասկադային հեղեղները ։
Վասո Գորգաձե
Ծանոթագրություններ
Կատեգորիա:Վրացի գրողներ Կատեգորիա:1895 ծնունդներ Կատեգորիա:1973 մահեր Կատեգորիա:Վրացի թարգմանիչներ
Ռոբերտ Հոֆստեդտեր
Միջուկի կառուցվածքի հետազոտություններ
1950-ական թվականներին Հոֆստեդտերը ստացել է քանակական ինֆորմացիա նուկլոնի ներսում էլեկտրական լիցքի և մագնիսական մոմենտի բաշխման մասին, նաև նուկլոնի չափերի մասին։ Օգտագործելով Սթենֆորդի համալսարանի ֆիզիկայի բարձր էներգիաների լաբորատորիայի էլեկտրոնային նոր արագացուցիչը, նա սկսեց հետազոտել միջուկի կառուցվածքը։ Մինչ այդ Ջորջ Փաջեթ Թոմսոնը, Քլինտոն Ջոզեֆ Դևիսոնը (1937 թվականին միասին արժանացան Ֆիզիկայի Նոբելյան մրցանակի) և այլք ցույց էին տվել, որ էլեկտրոնները ալիքային բնույթ ունեն։ Արդեն հայտնի էր, որ էներգիայի մեծացմանը զուգընթաց էլեկտրոնի ալիքի երկարությունը փոքրանում է։ Սթենֆորդի արագացուցիչը հնարավորություն էր տալիս էլեկտրոնների էներգիան 100-500 միլիոն էլեկտրոն վոլտի հասցնել, որը համապատասխանում էր էլեկտրոնների ալիքային երկարությանը պակաս բնորոշ չափերով ատոմի միջուկին։ Դա նշանակում էր, որ արագացուցիչը կարելի էր օգտագործել որպես հսկայական էլեկտրոնային մանրադիտակ, որը թույլ է տալիս հետազոտել ատոմի միջուկի կառուցվածքը։ Էլեկտրոնը միջուկի հետ բախման դեպքում շեղվում է բիլիարդի գնդակի նման։ Որոշ դեպքերում միջուկը քայքայվում է բաց թողնելով լրացուցիչ էլեկտրոններ և այլ մասնիկներ։ Հետազոտելով նման բախումների բեկորները, Հոֆստեդտերը հույս ուներ պատկերացում կազմել միջուկի կառուցվածքի մասին։
Միջուկի խտության նոր բացահայտումներ
Ռոբերտ Հոֆստեդտերը չափել է այն էլեկտրոնների շեղումները, որոնք միջուկի հետ բախումներից նոր մասնիկների անջատմամբ չէին ուղեկցվում։ Դրա համար, նա օգտագործել է երկու ծանրաքաշ (250 տոննա քաշով) մագնիսական սպեկտրոմետր՝ սարք, որը թույլ է տալիս տեսակավորել էլեկտրոնները ըստ էներգիայի և նախնական հետագծից շեղման անկյան։ Այս սարքավորման շնորհիվ Հոֆստեդտերին հաջողվեց չափել ատոմային միջուկների մեծությունը և որոշել ձևը։ Պարզվեց, որ նրանք բոլորն էլ ունեն մոտավորապես նույն միջին խտությունը։ Կորիզի ծավալը համեմատական է պրոտոնների և նեյտրոնների ընդհանուր թվին։ Սա նշանակում է, որ խոշոր, ծանր միջուկներում այդ մասնիկները ավելի խիտ չեն դասավորված, քան փոքր թեթև միջուկներում։ Պարզվեց, որ միջուկների գրեթե մշտական ​​խտությունը հավասար է 150 միլիոն կգ/մ³։ Եթե ջրի կաթիլը նման խտություն ունենար, ապա այն կկշռեր 2 միլիոն տոննա։
Պրոտոնների և նեյտրոնների կառուցվածք
Սթենֆորդի արագացուցչի վերանորոգումից հետո հնարավոր դարձավ էլեկտրոնները ցրել մինչև 1 միլիարդ էլեկտրոն վոլտ։ Հոֆստեդտերը անցավ ատոմի միջուկը կազմող մասնիկների՝ պրոտոնների և նեյտրոնների ներքին կառուցվածքի ուսումնասիրությանը։ 1956-1957 թվականների ընթացքում նա իր թիմի հետ միասին որոշեց պրոտոնի և նեյտրոնի չափը և ձևը։ 1957 թվականին որոշեց պրոտոնի լիցքային և մագնիսական ֆորմֆակտորները, 1958 թվականին՝ նեյտրոնի մագնիսական ֆորմֆակտորը։
Նուկլոններ
Հետազոտությունների արդյունքում եզրակացվեց, որ պրոտոններն ու նեյտրոնները մեկ մասնիկի տարատեսակներ են նուկլոն անունով։ Չնայած պրոտոներն ու նեյտրոններն ունեն տարբեր էլեկտրական լիցք (դրական՝ պրոտոնը, զրոյական՝ նեյտրոնը), ուժեղ փոխազդեցության հետ կապված բոլոր գործընթացներում (որոնք չեն մասնատում ատոմի միջուկը) նրանք իրենց դրսևորում են միանման։
Հոֆստեդտերի հայտնագործությունը բացահայտեց միջուկի այդ ժամանակ գործող տեսության ոչ ադեկվատությունը և Չիկագոյի համալսարանից Յոշիրո Նամբուին դրդեց վերանայել կարևորագույն հասկացությունները։ Ենթադրվում էր, որ նուկլոնների միջև փոխազդեցության կրողները pi-մեզոններն են՝ մասնիկներ, որոնց զանգվածը կազմում է պրոտոնի զանգվածի մոտ կեսը։ Նամբուն տեսական հիմնավորումներ բերեց ուժեղ փոխազդեցության ավելի ծանր և կարճ ապրող կրիչների օգտին։ Այդ կանխատեսված մասնիկները հայտնաբերվեցին 1961 թ.։
Սցինտիլյացիոն հաշվիչ (դետեկտոր)
Թալիումի փոքր քանակով ակտվացված նատրիումի յոդիդի աղի բյուրեղների հիման վրա ստեղծել է գամմա-ճառագայթների սցինտիլյացիոն հաշվիչ (դետեկտոր), որի համար 1948 թվականին արտոնագիր է ստացել ։ Նման բյուրեղների հետ բարձր էներգետիկ ատոմի մասնիկների կամ ֆոտոնի բախումը հանգեցնում է լուսարձակման, որի ինտենսիվությունը համեմատական է մասնիկների կամ ֆոտոնների էներգիային։ Չափելով լույսի ինտենսիվությունը, հնարավոր է դառնում չափել մասնիկների էներգիան։ Սցինտիլյացիոն սպեկտրոգրամի հիմքում ընկած է այդ էֆեկտը, որը միջուկային ճառագայթման ուսումնասիրություններում չափման հիմնական միջոցներից մեկն է։ Այս դետեկտորները լայնորեն օգտագործվում են գամմա ճառագայթների հայտնաբերման համար մինչև այսօր։
Քամփթոնի աստղադիտարան
Կյանքի վերջին մի քանի տարիների ընթացքում, հետաքրքրվել է աստղաֆիզիկայով և ֆիզիկայի Նոբելյան մրցանակի դափնեկիր (1927 թվական) Արթուր Հոլլի Քոմթոնի ընկերներակցությամբ EGRET գամմա-ճառագայթների աստղադիտակով կիրառել է սցինտիլյատորների իր գիտելիքները։ Քոմփթոնի Գամմա-ճառագայթների աստղադիտարանում ուսումնասիրել է տիեզերական ճառագայթները և էլեկտրոնների առաջացրած կասկադային հեղեղները։ Հոֆստեդտերը «սկզբունքային գիտնականներից մեկն էր, ով զարգացրեց Քոմթոնի աստղադիտարանը» ։
Սիթքոմի առանցքային կերպար
CBS TV ալիքով հեռարձակվող հումորային սիթքոմ ( situation comedy) հեռուստասերիալը Մեծ պայթյունի տեսությունը («The Big Bang Theory») 2007 թվականից՝ իր առաջին եթերաշրջանից առ այսօր մեծ հեղինակություն է վայելում։ Սիթքոմի տեխնիկական խորհրդատու Դեվիդ Սալցբերգը (David Saltzberg) Ռոբերտ Հոֆստեդտերի կենդանության օրոք պաշտպանել է իր դոկտորականը Կալիֆոռնիայի համալսարանում ։
Հեռուստասերիալի բովանդակությունը զարգանում է Կալիֆոռնիայի Փասադենա քաղաքում ապրող հինգ ճանաչված մարդկանց շուրջ, որոնցից մեկը Ռոբերտ Հոֆստեդտերն է (սիթքոմում՝ Լեոնարդ)։ Կերպավորում է Ջոնի Գալեքին ։ Ուղղամիտ, միամիտ Լեոնարդ Հոֆշտադտեր անվամբ ֆիզիկոս-փորձարարը, որն իր դոկտորականը 24 տարեկանում է պաշտպանել, որի IQ-ն 173 միավոր է, մանկական համակարգչային խաղերով է տարված։ Սյուժեն զարգանում է աղջիկների հետ շփումներ հաստատելու նրա փորձերով։ 2015 թվականի մայիսին կայացել է իններորդ եթերաշրջանը։
Արտաքին հղումներ
Կատեգորիա:Ամերիկացի ֆիզիկոսներ Կատեգորիա:Ամերիկացի նոբելյան մրցանակակիրներ Կատեգորիա:Հրեաներ Կատեգորիա:Ֆիզիկայի Նոբելյան մրցանակի դափնեկիրներ Կատեգորիա:Ֆիզիկոսներ այբբենական կարգով Կատեգորիա:Փրինսթոնի համալսարանի շրջանավարտներ Կատեգորիա:20-րդ դարի ֆիզիկոսներ Կատեգորիա:Փորձարարական ֆիզիկոսներ Կատեգորիա:Հրեա նոբելյան մրցանակակիրներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Ամերիկյան փիլիսոփայական ընկերության անդամներ
Պեսոչնայա (Ժիզդրայի վտակ)
Աշխարհագրություն
Գետաբերանը տեղակայված է Ժիզդրա գետի աջ ափին 30 կմ հեռավորության վրա։ Գետի երկարությունը 16 կմ է, ավազանի տարածքը 44,6 կմ2։ Գետի ակունքը գտնվում է Սոսենսկի քաղաքի մոտ։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Մերի Քեյ Լեթուրնո
Մերի Քեթրին Շմիտց (ավելի վաղ՝ Լեթուրնո, ), ամերիկացի նախկին դպրոցական ուսուցչուհի, որն իրեն մեղավոր է ճանաչել 1997 թվականին իր աշակերտ Վիլի Ֆուալաուի նկատմամբ երկրորդ կարգի երեխայի բռնաբարության մեղադրանքով, որն այդ ժամանակ 12 կամ 13 տարեկան էր և սովորում Էր վեցերորդ դասարանում։ Դատավճռին սպասելիս Ֆուալաուից երեխա է ունեցել։ Պետական մեղադրանքի հետ, որը նրա համար 6,5 տարվա բանտարկության Էր հասել, Լեթուրնոն համաձայնության է հասել մեղքը ճանաչելու շուրջ, որը նախատեսել է վեց ամիս ազատազրկում՝ երեք ամիս հետաձգմամբ, ինչպես նաև Ֆուալաուի հետ ցանկացած շփումների ցմահ արգելք։ Այս գործը գրավել է բոլորի ուշադրությունը։
Նրա երեք ամսվա բանտարկությունից հետո ոստիկանությունը մեքենայում բռնել է Լեթուրնոյին և Ֆուալաուին։ Դատավորը չեղյալ է համարել նրա մեղքը ճանաչելու մասին համաձայնագիրը և փոխել ազատազրկման ժամկետը օրենքով թույլատրելի առավելագույն չափով՝ 7,5 տարի ։ Բանտ վերադառնալուց ութ ամիս անց նա երկրորդ երեխան է ունեցել Ֆուալաուից՝ ևս մեկ դուստր ։ Դատապարտյալը բանտարկված է եղել 1998-2004 թվականներին։ Լեթուրնոն և Ֆուալաուն ամուսնացել են 2005 թվականի մայիսին, որը 14 տարի անց՝ 2019 թվականին, ավարտվել է ամուսնալուծությամբ ։
Պատանեկություն և կրթություն
Մերի Քեթրին Շմիտցը ծնվել է 1962 թվականին Կալիֆոռնիայի Թաստին քաղաքում՝ նախկին քիմիկոս Մերի Է․-ի (ծննդյամբ՝ Սուեր) և տեղական քոլեջի դասախոս Ջոն Գ. Շմիտցի (1930-2001) ընտանիքում ։ Հայտնի էր որպես Մերի Քեյ, իսկ հայրը նրան անվանել է Cake (տորթ)։ Նա «խիստ կաթոլիկ ընտանիքում» դաստիարակված յոթ երեխաներից չորրորդն էր։ Երբ Մերի Քեյը երկու տարեկան էր, նրա հայրն սկսել է իր քաղաքական գործունեությունը և հաջողությամբ առաջադրվել է որպես հանրապետական նահանգի Օրենսդիր ժողովում ։ Նա զբաղեցրել է Կալիֆոռնիա նահանգի սենատորի և ԱՄՆ կոնգրեսականի պաշտոնները՝ հաղթելով 1970 թվականի լիազորությունների մնացած ժամկետի համար հատուկ ընտրությունները և նույն տարվա համընդհանուր ընտրությունները։ 1972 թվականին՝ առաջին պարտությունից հետո, նա փոխել է կուսակցությունը և 1972 թվականի նախագահական ընտրություններում առաջադրվել ԱՄՆ նախագահի պաշտոնում որպես ամերիկյան անկախ կուսակցությունից թեկնածու ։
1973 թվականին Մերիի երեքամյա եղբայրը խեղդվել է ընտանիքի՝ Կալիֆոռնիայի Կորոնա դել Մար քաղաքի Սփայգլաս Հիլ թաղամասում գտնվող իրենց տանը գտնվող լողավազանում, երբ նա խաղում էր մյուս եղբոր հետ ծանծաղ ջրերում ։
Մերին սովորել է Կալիֆոռնիայի Անահայմ քաղաքի՝ կանանց համար նախատեսված կաթոլիկ դպրոցում, որտեղ եղել է «Սերվայթ» տղամարդկանց կաթոլիկ քոլեջի աջակցության թիմի անդամ։ Ավելի ուշ Մերին Արիզոնայի պետական համալսարանի ուսանող էր ։
1978 թվականին նրա հայրը վերընտրվել է Կալիֆոռնիա նահանգի Սենատում։ Նա 1982 թվականին մտադիր էր ԱՄՆ Սենատում առաջադրվել, սակայն նրա քաղաքական գործունեությունը վերջնականապես փչացած էր, երբ պարզվել էր, որ նա երկու արտամուսնական երեխաների հայր է դարձել իր սիրուհուց՝ «Սանտա Անա» քոլեջի նախկին ուսանողուհուց, որտեղ նա դասավանդել էր քաղաքագիտություն ։ Հոր դավաճանության պատճառով Մերիի ծնողները բաժանվել են, սակայն ավելի ուշ հաշտվել են ։
Նրա եղբայրը՝ Ջոն Շմիտցը, եղել է նախագահ Ջորջ Բուշ ավագի խորհրդականի տեղակալը ։ Մյուս եղբայրը՝ Ջոզեֆ Շմիտցը, Ջորջ Բուշ կրտսերի օրոք եղել է ԱՄՆ պաշտպանության նախարարության գլխավոր տեսուչը, ինչպես նաև «Academi» ընկերության ավագ գործադիր տնօրենը և նախագահ Դոնալդ Թրամփի արտաքին քաղաքականության հարցերով խորհրդականը ։
Առաջին ամուսնություն
Երբ Մերին սովորում էր Արիզոնայի պետական համալսարանում, նա ծանոթացավ իր համակուրսեցի Սթիվ Լեթուրնոյի հետ։ Մերին ամուսնացավ նրա հետ և քիչ անց հղիացավ իր չորս երեխաներից առաջինով ։ Մերին հետագայում ասաց, որ նա չի սիրել Լեթուրնոյին և ամուսնացել է նրա հետ իր ծնողների հորդորով։ Ամուսինները տեղափոխվել են Ալյասկա՝ Անքորեջ, որտեղ Սթիվը գտել է «Alaska Airlines» ավիաընկերության ուղեբեռի բեռնիչի աշխատանք ։ Ալյասկայում անցկացրած մեկ տարուց հետո Սթիվին տեղափոխել են Սիեթլ, Վաշինգտոն նահանգ, որտեղ ծնվել է նրանց երկրորդ երեխան։ 1989 թվականին Մերին ավարտել է Սիեթլի համալսարանը, ստանալով դասախոսի աստիճան, սկսել է դասավանդել Սիեթլ Բուրիեն արվարձանի Սորվուդ տարրական դպրոցում։
Նրանք բաժանվել են ֆինանսական խնդիրների և ամուսնու արտաամուսնական կապերի պատճառով։ Մերիի փաստաբանը՝ նախկին հարևանն ու ընկերը Դեյվիդ Գերկեն, ասել է, որ նա ամուսնության ընթացքում «հոգեբես և ֆիզիկապես տառապել է ամուսնու դաժան վերաբերմունքի պատճառով» և երկու անգամ «բուժվել է հիվանդանոցում, նաև ոստիկանություն զանգել», բայց ամուսնուն երբեք մեղադրանք չի ներկայացվել։ 1999 թվականի մայիսին՝ երեխայի բռնաբարության համար բանտարկության ժամանակ, նա ամուսնալուծվել է ամուսնուց․ վերջինս ստացել է երեխաների խնամակալությունը ։ 2010 թվականին Մերին և Սթիվը դարձել են տատիկ ու պապիկ. նրանց ավագ որդին դուստր է ունեցել  ։
Հանցագործություն և դատավճիռ
Վիլի Ֆուալաու (ծնել է 1983 թվականի հունիսի 26-ին), ամերիկացի սամոանական ծագմամբ, Մերի Լեթուրոյի աշակերտն էր Վաշինգտոնի Բուրիեն քաղաքի Շորվուդ տարրական դպրոցի երկրորդ և վեցերորդ դասարաններում ։ 1996 թվականի ամռանը, երբ Լեթուրնոն 34 տարեկան էր, նրա հարաբերությունները 12-ամյա կամ 13-ամյա Ֆուալաուի հետ այդ ժամանակաշրջանում պլատոնական սեռական հարաբերությունների էին վերածվել ։ 1996 թվականի հունիսի 18-ին ոստիկանությունը Մերիին հայտնաբերել էր Վիլիի հետ յախտաների նավամատույցի մոտ կայանված մեքենայում։ Տեսել էին, թե ինչպես է նա թռել առջևի նստատեղին, իսկ տղան քնած է ձևացրել հետևի նստարանին։ Նրանք հանդես են եկել կեղծ անուններով, երբ նրանց խնդրել են բացահայտել ինքնությունը, և Մերին ստել է Վիլիի տարիքի մասին, ասելով, որ նա 18 տարեկան է ։ Տղայի խոսքով՝ ոչ մի հպում չի եղել։ Մերին պատմել է, որ ինքը վիճել է ամուսնու հետ, և որ Վիլին, որը, նրա խոսքով, ընտանիքի ընկերն էր և այդ գիշեր մնացել էր նրանց մոտ, վեճի ականատես է եղել և, վշտացած, փախել է ։ Նա նաև ասել է, որ գնացել է նրան փնտրելու։ Ոստիկանությունը նրանց տեղափոխել է ոստիկանական բաժանմունք, որտեղ կանչվել են նրա մորը։ Երբ մայրը հարցրել է, թե ինչ պետք է անել, նա պատասխանել է, որ Վիլին պետք է վերադառնա Մերիի մոտ։ Ավելի ուշ նա հայտնել էր, որ եթե ոստիկանությունը նախազգուշացներ նրան, որ Մերին ստել է որդու տարիքի և այն մասին, թե ինչ է տեղի ունեցել մեքենայում, նա թույլ չէր տա որդուն վերադառնալ իր մոտ ։ Մերին ձերբակալվել էր 1997 թվականի մարտին այն բանից հետո, երբ նրա ամուսնու բարեկամուհին դիմել էր ոստիկանություն  ։
100-ից ավելի լրագրողների աչքի առաջ Մերին իրեն մեղավոր է ճանաչել երեխայի երկրորդ աստիճանի բռնաբարության մեղադրանքի երկու կետով։ Մեղադրող կողմը փորձել է նրան դատապարտել վեց ու կես տարվա ազատազրկման ։ Մեղադրանքի ճանաչման մասին համաձայնագրի արդյունքում Լեթուրոյի բանտարկության ժամկետը կրճատվել էր մինչև վեց ամիս (որոնցից երեքը պայմանական են եղել) ։ Ի սկզբանե Լեթուրնոյից չէին պահանջում ընդունել, որ ինքը սեռական հանցագործ է ։ Իր մեղքի ճանաչման համաձայնագրի շրջանակներում նա չէր կարող կապ հաստատել անչափահասների, այդ թվում՝ Վիլիի և իր երեխաների հետ ։ Մերին դարձել է միջազգային հանրային սկանդալի առարկա մամուլում, դարձել է կողմնակի մարդկանց ուշադրության առարկա , ինչից նրա հոգեկան առողջությունը վատացել է ։
1998 թվականի փետրվարի 3-ին, ազատազրկման ժամկետը լրանալուց երկու շաբաթ անց, Մերիին ոստիկանության կողմից նկատել էին Վիլիի մեքենայի մեջ՝ նրա տան մոտ։ Սկզբում նա ասել էր, որ մենակ է եղել մեքենայում, այնուհետև ներկայացել էին կեղծ անուններով, երբ նրանց խնդրել էին նույնականացնել ինքնությունը ։ Զեկույցում նշվում է, որ սեռական ակտը տեղի է ունեցել մեքենայում , Վիլին դետեկտիվին պատմել է, որ իրենք Մերիի հետ միայն համբուրվել են, և նա շոշափել է նրա ազդրը, սակայն սեռական հարաբերություն չի եղել ։ Բացի այդ, ապացույցներ են հավաքվել, որ նրանք մի քանի անգամ հանդիպել են բանտից Լետուրոյի ազատ արձակումից հետո ։ Երբ Մերիին ձերբակալել էին, ոստիկանությունը մեքենայի մեջ հայտնաբերել էր 6200 դոլար կանխիկ գումար, մանկական հագուստ և անձնագիր , 850 դոլարի կտրոն տղամարդկանց, պատանեկան և մանկական հագուստ գնելու համար ։ Մերին բացատրել է, որ այդ գումարը նախատեսված էր բուժման համար նաև ամուսնալուծությունների հարցերով փաստաբանի համար, իսկ տղամարդու իրերը նվեր էին հարազատների և իր համար, քանի որ նա սիրում էր տղամարդկանց ազատ ոճով հագուստ կրել ։ Ավելի քան 125 լրագրողների աչքի առաջ դատավորը չեղյալ է հայտարարել մեղքի ճանաչման մասին նախորդ համաձայնագիրը և կիրառել օրենքով նախատեսված առավելագույն հնարավոր ժամկետը՝ յոթ ու կես տարվա ազատազրկում՝ համաձայնագիրը խախտելու համար  ։ Հարցազրույցում և Վիլի հետ նրա կապի մասին գրքում նա հայտնել է, որ հունվարին նրա հետ ինտիմ հարաբերություններ է ունեցել ։ Սա համընկնում է ոստիկանության ցուցմունքներին, որ նրանք ոչ մի ապացույց չեն գտել, որ Մերիի և Վիլիի միջև սեքսը տեղի է ունեցել փետրվարին մեքենայի մեջ ։
1998 թվականի հոկտեմբերին, իր երկրորդ կալանքի ժամանակ Մերին ծնել է Վիլից իր երկրորդ դստերը ։ Նույն թվականին Լետուրոն և Ֆուալաուն համահեղինակությամբ գիրք են գրել, որը հրապարակվել է Ֆրանսիայում և կոչվել «Միայն մեկ հանցագործություն՝ սեր» (ֆրանսերեն՝ Un seul crime, l’Amour) ։ 1999 թվականին Միացյալ Նահանգներում լույս է տեսել «Եթե քեզ սիրելը սխալ է» (անգլերեն՝ If Loving You Is Wrong) նրանց երկրորդ գիրքը ։ Բանտարկության ժամանակ Մերիին թույլատրվել է այցելել երեխաներին, սակայն նրան թույլ են տվել ներկա գտնվել հոր հուղարկավորությանը ։
Գտնվելով բանտում՝ Մերին բանտապահներին սովորեցնում էր, կույր բանտարկյալների համար ձայնագրում էր աուդիոգրքեր, երգում էր բանտային երգչախմբում և «հազվադեպ էր բաց թողնում պատարագները» ։
2002 թվականին Ֆուալաու ընտանիքը դատի է տվել Հայլայն դպրոցական շրջանին և Վաշինգտոնի Դե Մոյն քաղաքին՝ հուզական տառապանքների, աշխատավարձի կորստի և երկու երեխաների դաստիարակության ծախսերի համար՝ հայտարարելով, որ դպրոցը և ոստիկանության դեպարտամենտը Դե Մոյնին չեն կարողացել Վիլին պաշտպանել Մերիից ։
2004 թվականի օգոստոսի 4-ին Մերի Լետնոնոյին ազատ են արձակել հանրային աշխատանքների և հաջորդ օրը նա գրանցվել է որպես 2-րդ մակարդակի սեռական հանցագործ Քինգի շրջանի շերիֆի վարչությունում ։
Բանտից ազատումը և ամուսնությունը Վիլի Ֆուալաուի հետ
2004 թվականին Մերիի բանտից ազատ արձակվելուց հետո Վիլին, որն այդ ժամանակ 21 տարեկան էր, համոզել է դատարանին չեղյալ համարել նրա հետ շփումներն արգելելու մասին որոշումը ։ Լետուրնոն և Ֆուալաուն ամուսնացել են 2005 թվականի մայիսի 20-ին Վաշինգտոնի Վուդինվիլ քաղաքի Columbia Winery-ում։
Հարսանիքի արարողությանը մասնակցելու բացառիկ թույլտվություն է ստացել Entertainment Tonight հեռուստատեսային շոուն, իսկ լուսանկարները հրապարակվել են այլ ԶԼՄ-ներում։ Լետնոնոն ասել է, որ նախատեսում է ևս մեկ երեխա ունենալ և վերադառնալ դասախոսական գործունեությանը, և ուշադրություն է դարձրել, որ օրենքով նրան թույլատրվում է դասավանդել մասնավոր դպրոցներում և հանրային քոլեջներում ։
Փաստաբան Էնն Բրեմները, որը հանդիպել էր Մերին 2002 թվականին Վիլիի քաղաքացիական հայցի քննարկման ժամանակ, ասել է, որ Ֆուալաուի հետ իր հարաբերությունները համարում է «հավերժական և անվերջ», փաստաբանի խոսքերի համաձայն՝ «ոչինչ չէր կարող բաժանել նրանց»։ Ներքին օգտագործման համար նախատեսված արցազրույցի ժամանակ Վիլլին ասել է. «Ես զոհ չեմ։ Ես չեմ ամաչում նրանից, որ հայր եմ։ Ես չեմ ամաչում նրաանից, որ սիրահարված եմ Մերի Քեյին» ։ Բարբարա Ուոլթերսի Presents American Scandals հեռուստաշոուն հեռարձակել է բռնաբարության գործը 2015 թվականի դեկտեմբերին։ Ուոլթերսը հարցել է տվել ամուսիններին իրենց հարաբերությունների և երկու դուստրերի մասին  ։
2018 թվականի ապրիլի դրությամբ՝ Վիլին աշխատել է տան ապրանքների խանութում և որպես պրոֆեսիոնալ դի-ջեյ, Մերին աշխատել է որպես իրավաբանի օգնական։ «People» ամսագրի հոդվածում մեջբերվել են նրա խոսքերը․ «Նրանք գիտեն, որ բոլորը մտածում են նրանց հարաբերությունների մասին […] Եվ նրանց համար միևնույն է։ Նրանց համար, Իրոք, նրանց համար միշտ էլ միևնույն է եղել։ Ամեն ինչ վատ է, ինչ եղել է, վաղուց է եղել։ Նրանք երկու մեծահասակ մարդիկ են, որոնք այժմ ապրում են իրենց կյանքով» ։
Մահ
Լեթուրնոն մահացել է 2020 թվականի հուլիսի 6-ին՝ 58 տարեկան հասակում, Սիեթլում գտնվող իր տանը կոլոռեկտալ քաղցկեղից ։
Արտաքին հղումներ
Կատեգորիա:20-րդ դարի ամերիկացի հանցագործներ Կատեգորիա:Ամերիկացի մանկավարժներ Կատեգորիա:Ամերիկացի կանայք Կատեգորիա:Սեռական սկանդալներ Կատեգորիա:Ամերիկացի հանցագործներ Կատեգորիա:Սիեթլի համալսարանի շրջանավարտներ Կատեգորիա:Քաղցկեղից մահացածներ
Մեգան Շարպանտիե
Մեգան Շարպանտիե (Megan Charpentier, ), կանադացի դերասանուհի, չորս անգամ առաջադրվել է «Երիտասարդ դերասան» կինոմրցանակին։
Կենսագրություն
Մեգան Շարպանտիեն իր դերասանական կարիերան սկսել է 3 տարեկան հասակից՝ խաղալով «Hasbro» խաղալիքների ընկերության գովազդային հոլովակում ։ 2007 թվականին նա հայտնվեց «Պինդ կաղին Ջեյնը» հեռուստասերիալում՝ խաղալով էպիզոդային դեր։ Դրանից հետո, մի քանի տարի շարունակ, երիտասարդ դերասանուհին նկարահանվել է մի քանի ֆիլմերի և հեռուստասերիալների էպիզոդիկ և երկրորդական դերերում՝ խաղալով երեխաների դերեր։ Երկու անգամ նկարահանվել է Ամանդա Սեյֆրիդի հետ «Ջենիֆերի մարմինը» (2009) և «Կարմիր գլխարկը» (2011) ֆիլմերում ։
Մեգան Շարպանտիեի համար բեկումնային դարձավ 2012 թվականը. նա նկարահանվեց «Չարի կացարան։ Հատուցում» և «Մամա» ֆիլմերում։ Առաջինում նա խաղացել է «Կարմիր թագուհու» դերը, իսկ երկրորդում ՝ վայրի աղջիկ Վիկտորիայի դերը։ «Մամա» ֆիլմում խաղացած դերի համար Շերպանտիեին առաջադրում են «Երիտասարդ դերասան» կինոմրցանակի՝ «Լիամետրաժ ֆիլմում ավագույն դերասանուհի» անվանակարգում։
2014 թվականին Մեգանը խաղացել է գլխավոր դերերից մեկը Grumpy Cat-ի մասին՝ «Զայրացած կատվի վատագույն Սուրբ ծնունդը» հեռուստաֆիլմում։ 2017 թվականին խաղացել է «Այն» աղմկահարույց սարսափ ֆիլմում։ Նույն թվականին խաղացել է նաև «Կողպեք և բանալի» հեռուստասերիալում ։
Արտաքին հղումներ
Կատեգորիա:Կանադացի դերասանուհիներ Կատեգորիա:Կանադացի կինոդերասանուհիներ Կատեգորիա:Հեռուստատեսային դերասանուհիներ
Երիտասարդական ենթամշակույթ
Երիտասարդական ենթամշակույթը երիտասարդական ուղղվածության ենթամշակույթ է` յուրահատուկ ոճով, վարքով և հետաքրքրություններով։ Երիտասարդական ենթամշակույթներն իրենց հետևորդներին առաջարկում են այլ ինքնություն, որը դուրս է այնպիսի սոցիալական ինստիտուտներից, ինչպիսիք են ընտանիքը, աշխատանքը, տունը և դպրոցը։ Այն երիտասարդական ենթամշակույթները, որոնք պարբերական թշնամանք են ցուցաբերում գերիշխող մշակույթի հանդեպ, երբեմն բնութագրվում են որպես հակամշակույթներ։ Երիտասարդական երաժշտական ժանրերը կապված են շատ երիտասարդական ենթամշակույթների հետ, ինչպիսիք են, օրինակ, հիփ-հոփ մշակույթի կրողները, պանկերը, էմոները, գոթերը, մետալիստները ։ Ենթամշակույթների ուսումնասիրությունը միշտ կազմված է ենթամշակույթի անդամների զգեստների, երաժշտության և այլ երևացող խորհրդանիշերի ուսումնասիրությունից ։ Սոցիալ-տնտեսական դասակարգումը, սեռը, ինտելեկտը, բարոյակությունն ու ազգային պատկանելիությունը կարող են կարևոր կապ ունենալ երիտասարդական ենթամշակույթների հետ։ Երիտասարդական ենթամշակույթները կարող են սահմանվել որպես կենսաձևեր կամ արտահայտման միջոցներ, որոնք մշակվել են հիերարխիկ կառուցվածքային դիրքերում` ի պատասխան գերիշխող համակարգերի և որոնք արտացոլում են սոցիալական ավելի լայն համատեքստից եկող կառուցվածքային հակասությունները լուծելու նրանց փորձը ։
Ծանոթագրություններ
Կատեգորիա:Ենթամշակույթներ
Սպիրիդոն Տրիկուպիս
Կենսագրություն
Ծնվել է Մեսոլոնգիոնում, քաղաքագլխի ընտանիքում։ Փարիզում և Լոնդոնում կրթություն ստանալուց հետո նա դարձել է Իոնյան կղզիների նահանգապետ Ֆրեդերիկ Նորտի անձնական քարտուղարը։ Ազատագրական պատերազմի ժամանակ զբաղեցրել է կարևոր վարչական և դիվանագիտական տարբեր պաշտոններ։ 1826 թվականին եղել է ժամանակավոր կառավարության անդամ, 1827 թվականին՝ Ազգային Ժողովի անդամ Տրոյզենում, ինչպես նաև՝ 1832 թվականին՝ Խորհրդի նախագահ և արտաքին գործերի նախարար։ Հաջորդ տարի ընտրվել է Հունաստանի վարչապեստ։ Եռակի անգամ եղել է Լոնդոնում Հունաստանի դեսպանը (1835—1838, 1841—1843, 1850—1861), իսկ 1850 թվականին՝ արտակարգ և լիազոր դեսպանը Փարիզում։
Արտաքին հղումներ
Կատեգորիա:Հունաստանի վարչապետներ Կատեգորիա:Հունաստանի քաղաքական գործիչներ Կատեգորիա:Հույն պատմաբաններ Կատեգորիա:Հույն գրականագետներ Կատեգորիա:Հույն դիվանագետներ
Շատել Մոնտան
Շատել Մոնտան (Châtel-Montagne), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Լը Մայե դե Մոնտան կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03066։
Բնակչություն
Համայնքի բնակչությունը 2008 թվականին կազմում էր 419 մարդ։
Տնտեսություն
2007 թվականի տվյալներով 228 աշխատունակ տարիքի մարդկանցից (15-64 տարեկան) 152-ը տնտեսապես ակտիվ էին, 76-ը անգործունակ (ակտիվության ցուցանիշը 66,7 %, 1999 թվականին եղել է՝ 59,8 %)։ 152 աշխատունակ բնակիչներից 137-ը աշխատում էին (81 տղամարդ և 56 կին), անաշխատանք էին 15-ը (10 տղամարդ և 5 կին)։ 76 անգործունակ մարդկանցից 11-ը աշակերտներ կամ ուսանողներ են, 40-ը թոշակառու, 25-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Գիլոֆոբիա
Գիլոֆոբիա՝ հոգեկան խանգարում, որն առաջանում է ծառերի և անտառի հանդեպ իռացիոնալ վախից ։
Ստուգաբանություն
«Գիլոֆոբիա» բառը առաջացել է հունարեն «ὕλη» (ծառ, անտառ) և «φόβος» (վախ) բառերից ։
Առաջացման պատճառներ
Ֆոբիաների մեծ մասն առաջանում են մանկության հիշողություններից կամ պատահարներից և գիլոֆոբիան բացառություն չէ։ Որպես կանոն գիլոֆոբիան առաջանում է այն մարդկանց մոտ, ովքեր անտառում հարձակման են ենթարկվել կամ ծանր վիրավորվել են փայտե գործիքով ։
Բուժում
Գիլոֆոբիան բուժվում է թերապիայով, որը ստիպում է վերադառնալ դեպքի վայր և կատարվածին նայել հասուն մարդու կարգավիճակից։ Եթե տեղի ունեցած պատահարը մոռացվել է, ապա կիրառվում է հիպնոս կամ հանգստացնող դեղամիջոցներ։
Մշակույթում
«Նոր հնարքներ» հեռուստասերիալում (BBC ալիք) Ջերի Ստենդինգ անունով հերոսը խոստովանում է, որ տառապում է գիլոֆոբիայով։
Ծանոթագրություններ
Կատեգորիա:Ֆոբիաներ
Ռևազ Մինդորաշվիլի
Ռևազ Մինդորաշվիլի (რევაზ მინდორაშვილი, ), վրացի ազատ ոճի ըմբիշ, 2008 թվականին Պեկինում կայացած Ամառային Օլիմպիական խաղերի չեմպիոն, աշխարհի և Եվրոպայի չեմպիոն։
Մարզչական կարիերա
2012 թվականի վերջից գլխավորել է Վրաստանի ազատ ոճի ըմբշամարտի հավաքականը ։ 2017 թվականին իր ազատ կամքով թողել է այդ պաշտոնը և որոշել կենտրոնանալ իր ստեղծած ըմբշամարտի ակումբի աշխատանքի վրա, որը սեփական միջոցներով կառուցել էր Լիսի լճի ափին՝ Թբիլիսիի մերձակայքում ։
Արտաքին հղումներ
Կատեգորիա:Գուրջաան քաղաքում ծնվածներ Կատեգորիա:Վրացի ըմբիշներ Կատեգորիա:Վրացի օլիմպիական չեմպիոններ Կատեգորիա:2008 թվականի Ամառային օլիմպիական խաղերի չեմպիոններ
Կալաաթ ալ-Մադիկի շրջան
Կալաաթ ալ-Մադիկի շրջան (ناحية قلعة المضيق), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի արևմուտքում՝ Համայի մարզում։ Հանդիսանում է Ալ-Սուկայլաբիայի գավառի հինգ շրջաններից մեկը։
Շրջանի տարածքում է Աֆամեա հնավայրը, որը մտնում է Սիրիայում ՅՈՒՆԵՍԿՕ-ի համաշխարհային ժառանգության ցանկի մեջ։
Ունի 40 գյուղ և ավան
Ծանոթագրություններ
Կատեգորիա:Սիրիայի շրջաններ Կատեգորիա:Ալ-Սուկայլաբիայի գավառ
Այզեք Հեմփսթեդ Ռայթ
Այզեք Հեմփսթեդ Ռայթ (Isaac Hempstead Wright, ), անգլիացի դերասան։ Ներկայումս նկարահանվում է «Գահերի խաղ» հեռուստասերիալում, որտեղ մարմնավորում է Բրանդոն Ստարկի դերը։
Կենսագրություն
Այզեք Հեմփսթեդ Ռայթը ծնվել է 1999 թվականի ապրիլի 9-ին Լոնդոնում։ Քենթերբերիի երիտասարդական «Քենթ թատրոնում» սովորել է դերասանական վարպետություն։
2011 թվականին Այզեքը ճանաչում է ստացել ի շնորհիվ Բրանդոն (Բրեն) Ստարկի դերի, որը նա մարմնավորել է «Գահերի խաղ» հեռուստասերիալում ։ Նա նկարահանվել է հեռուստասերիալի բոլոր 7 եթերաշրջաններում, բացառությամբ 5-րդ եթերաշրջանի։ 5-րդ եթերաշրջանի նկարահանումներին նա չի մասնակցել, քանի որ նրա կերպարի հայտնվելը նախատեսված չի եղել եթերաշրջանի սցենարով ։ 2014 թվականին էկրան է բարձրացել «Հրեշների ընտանիքը» մուլտֆիլմը, որտեղ Այզեքը ձայնակցել է Էգգս տրոլին  ։
Արտաքին հղումներ
Կատեգորիա:Անգլիացի դերասաններ Կատեգորիա:Անգլիացի հումանիստներ Կատեգորիա:Հեռուստատեսային դերասաններ Կատեգորիա:Անգլիացի կինոդերասաններ Կատեգորիա:Բրիտանացի հեռուստատեսային դերասաններ
Մարկ Լևի
Մարկ Լևի , ֆրանսացի գրող։ Հայտին է դարձել իր առաջին ՝ Et si c'était vrai... (Եվ եթե դա լիներ ճիշտ․․․) վեպով, որի հիման վրա 2005 թվականին նկարահանվեց «Երկնքի և երկրի միջև» ֆիլմը։
Կենսագրություն
Մարկ Լևինը ծնվել է 1961 թվականին Բուլոնում հրեական ընտանիքում։ Երկրորոդ համաշխարհահային պատերազմի տարիներին նրա հայրը ՝ Ռայմոն Լևինը (Raymond Lévy, ծնվ․1923) ով լինելով գրող մասնակցեց Ֆրանսիական դիմադրական շարժմանը Թուլուզում Մարսել Լանգերի(Marcel Langer) կազմած 35-րդ  միջազգային կոմունիստական խմբում։ Հետագայում հրապարակված հոր և հորեղբոր՝ Կլոդ Լևիի հուշերը   , կդառնան Մարկ Լևիի «Ազատության երեխաները» վեպի հիմքը  :Նրա մայրը  անշարժ գույքով զբաղվող գործակալ էր ։ 1979 թվականին 18 տարեկան հասակում Մարկը« Կարմիր խաչ» միջազգային կազմակերպության անդամ դարձավ, որտեղ երեք տարի անց նշանակվեց Փարիզի Արտակարգ իրավիճակների օգնության արևմտյան բաժնի տարածաշրջանային տնօրեն։
1983 թվականին Լևին ընդունվեց Փարիզ-Դոֆին համալսարան և մեկ տարի անց լինելով արդեն երկրորդ կորրսի ուսանող իր երկու գործընկերներ Միշել Բենդավիդի և Խավիար Պոնիսինի հետ ստեղծեց իր առաջին «Logitec France» ընկերություն ։ Ընկերությունը ի սկզբանե հիմնված էր Փարիզի Վոլտեր կառամատույցի տարածքում, որը հետագայում տեղափոխվեց Բուլոն։
1984 թվականին Մարկը տեղափոխվում է ԱՄՆ, որտեղ դարձավ Կալիֆորնիայում և Կոլորադոյում գտնվող երկու ընկերությունների հիմնադիրներից մեկը, որոնք մասնագիտացած էին համակարգչային գրաֆիկայի ոլորտում։
1988 թվականից մինչև 1990 թվականը Մարկը ստեղծել և ղեկավարել է Ֆրանսիայի Կանն քաղաքի մոտակայքում գտնվող Սոֆիա Անտիպոլիս համալսարանի համակարգչային պատկերների մշակման ստուդիան։ Ծրագիրը անհաջողության մատնվեց ինչը հանգեցեցրեց 1989 թվականին ընկերության կորստին, որը սնանկացավ մի քանի ամիս անց։ Վերադառնալով Ֆրանսիա 1991 թվականին նա 29 տարեկան հասակում որոշում է զրոյից իր կնոջ երբոր հետ ստեղծել շինարարությամբ և ինտերիեր դիզայնով զբաղվող Eurythmic-Cloiselec ընկերությունը։
1998 թվականին Մարկ Լևինը գրում է իր առաջին՝ «Et si c'était vrai...»(Եվ եթե դա լիներ ճիշտ․․․) գիրքը։ 2000 թվականին իր առաջին վեպի մեծ հաջողությունից հետո Մարկ Լևինը 38 տարեկան հասակում դուրս է գալիս իր ստեղծած ընկերությունից և բնակություն հաստատում Լոնդոնում, որպեսզի միայն կենտորնան գրելու վրա։  Նրա  «Et si c'était vrai...»(Եվ եթե դա լիներ ճիշտ․․․) գիրքը թարգմանվել է ավելի քան 40 լեզուներով, հրատարակվել 32 երկրներում  և վաճառվել 5 միլիոն օրինակով,  2 տարի շարունակ  լինելով բեստսելեր։ DreamWorks-ը ձեռք է բերում գրքի հիման վրա ֆիլմ նկարելու իրավունքը և 2005 թվականին էկարններ է բարձրանում Մարկ Ուոթերսի« Երկնքի և երկրի միջև» ֆիլմը։
Արտաքին հղումներ
Կատեգորիա:Ֆրանսիացի գրողներ
Կախարդական թռչուն
«Կախարդական թռչուն» («Волшебная птица»), խորհրդային նկարված մուլտֆիլմ՝ ստեղծված 1953 թվականին ռեժիսոր Վիկտոր Գրոմովի կողմից «Փայտե արծիվ» ռուսական ժողովրդական հեքիաթի մոտիվներով։ Ռեժիսորի մի քանի հայտնի գրաֆիկական աշխատանքներից մեկն է։
Սյուժե
Մի գյուղում ապրում էր ատաղձագործական արհեստի ճանաչված վարպետներ, և նրանցից ամենահմուտը Նիկիտան էր։ Նա ուներ ենթավարպետ՝ Իվանը, որը դեռ չէր կարողանում ցույց տալ հյուսնության հրաշքներ, բայց փոխարենը նվագում էր բալալայկա ու երգում այնպես, որ ամբողջ գյուղը ձայնակցում էր։ Նույն գյուղում ապրում էր բոյարուհին իր ծույլ որդու հետ, որը մի անգամ ցանկություն է հայտնում ամուսնանալ գեղեցկուհի Նատալյայի հետ, որը հայտնի ժանեկագործուհի էր Օզյորսկից։ Նատալյան ուներ մի պայման, որ ինքը կամուսնանա միայն նրա հետ, ով վարպետությամբ կգերազանցի իրեն։ Այդ ժամանակ բոյարուհին արպետներին հրամայում է պատրաստել արտասովոր իրեր, որպեսզի ամուսնացնի որդուն։
Վարպետները մինչև նշանակված ժամանակը պատրաստում են պահանջված իրերը, սակայն Իվանը չի ցանկանում զիջել Նատալյային, որի հետ ինքն էր երազում ամուսնանալ։ Նա առաջ է անցնում բոյարի որդուց ու Նիկիտայի հետ պատրաստած հրաշք թռչունի օգնությամբ թռչում Օզյորսկ՝ աղջկա մոտ։ Նատալյային դուր է գալիս Իվանի երաժշտական վարպետությունը, և նա համաձայնում է ամուսնանալ տղայի հետ։ Նրանք հարսանիք են անում, սակայն ստիպված են լինում կիսատ թողնել ուրախությունն ու շտապել Իվանի գյուղ՝ փրկելու Նիկիտային, որին, ինչպես իմանում են, բոյարուհին հրամայել էր գլխատել։ Նրանք կարողանում են ժամանակին հասնել գյուղ և փրկել Նիկիտային, իսկ բոյարուհի ու իր որդին արժանի պատիժ են ստանում։
Թողարկում DVD-ով
Մուլտֆիլմը բազմիցս թողարկվել է DVD-ով մուլտֆիլմերի տարբեր հավաքածուներում.
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1953 մուլտֆիլմեր
Պեսոչնայա (Վիտեբետի վտակ)
Պեսոչնայա (Песочня), գետ Ռուսաստանում, հոսում է Կալուգայի մարզում։ Գետաբերանը տեղակայված է Վիտեբետ գետի աջ ափին 19 կմ հեռավորության վրա։ Գետի երկարությունը 13 կմ է։ Գետի ակունքը գտնվում է Նոր Գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Արտաքին հղումներ
Կատեգորիա:Ռուսաստանի գետեր
Ալ-Զիարայի շրջան
Ալ-Զիարայի շրջան (ناحية الزيارة), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի արևմուտքում՝ Համայի մարզում։ Հանդիսանում է Ալ-Սուկայլաբիայի գավառի հինգ շրջաններից մեկը։
Վարչական կենտրոնն Ալ-Զիարա քաղաքն է։ 2004 թվականի տվյալներով բնակչությունը կազմել է 38,872 մարդ ։ Քաղաքն ու շրջական ավանները կազմում են 208.75 քառ.կմ տարածք։
Ունի 25 գյուղ և ավան
Շոտլանդական խոհանոց
Շոտլանդական խոհանոց, Մեծ Բրիտանիայի կազմի մեջ մտնող Շոտլանդիայի Թագավորության ազգային խոհանոց։ Տեղական խոհանոցն ինքնին ձևավորվել է կելտական ժողովուրդների խոհարարական ավանդույթների հիման վրա, որը հետագայում հակասական ազդեցությունն է ունեցել հյուսիսային և արևմտաեվրոպական բազմաթիվ խոհանոցների վրա՝ հատկապես ֆրանսիական և անգլիական։
Ընդհանրապես տեղի բնակչության մեծ մասի խոհանոցը (բացառությամբ արիստոկրատիայի և ազնվականության սովորույթների, որոնք գրեթե ամբողջությամբ փոխառնված են օտար, ավելի նորաձև ավանդույթներից) հիմնվում է հին շոտլանդական գյուղացիական ավանդույթների, ընտանեկան բաղադրատոմսերի և ազգային արտադրության մեթոդների վրա (թթու դնել, ծխեցնել)։ Այստեղի բերրի հողը, հարուստ ծովը և յուրահատուկ կլիման հնարավորություն են տվել շոտլանդացիներին, որ նրանց սեղաններին հայտնվեն բազմաթիվ հիանալի սննդամթերքներ, որոնք այժմ հայտնի են ամբողջ աշխարհում` գառ, ձուկ և բանջարեղեն։
Պատմություն
Շոտլանդիան, իր բարեխառն կլիմայով, հազարամյակներ ի վեր իր բնակիչներին ապահովել է բազմաթիվ սննդամթերքներով։ Ծովափնյա շրջաններում առկա ծովամթերքների հարստությունը ամենավաղ բնակիչներին ապահովում էր ծովային մթերքներով։ Զարկ է տրվում նաև գյուղատնտեսության զարգացմանը և վարսակը արագորեն դառնում է շոտլանդացիների կերակրատեսակների հիմնական բաղադրիչը ։ Նախկինում շոտլանդական հասարակության շարժական բնույթը պահանջում էր այնպիսի սնունդ, որը չպետք է շուտ փչանար։ Սովորական երևույթ էր վերցնել վարսակի ալյուրի մի փոքրիկ տոպրակ, որը կարող էր վերածվել հիմնական շիլայի կամ վարսակի տորթի։ Կարծիքներ կան, որ Շոտլանդիայի ազգային ուտեստը՝ «հագիսը», ծագել է նման ձևով. փոքր քանակությամբ, ամենաէժան անորակ մսից` ոչխարի կամ խոզի փորոտիքից, որը տեղափոխվել է տոպրակի մեջ։ Առաջարկվել է նաև, որ այս ուտեստը ներկայացվի նորվեգացի զավթիչների կողմից, ովքեր փորձում էին պահպանել իրենց սնունդը Սկանդինավիա կատարվող երկար ճանապարհորդության ընթացքում ։
Ապուրներ
Շոտլանդացիները շատ բազմազան են սնվում։ Տեղական թանձր, յուղալի ապուրներն իրենց խտությամբ հիշեցնում են գուլյաշ։ Հաճախ դրանց մեջ ավելացնում են «իմպրովիզացված» մթերքներ՝ բանջարեղեն, հացահատիկ և միս, մինչև անգամ ձուկ և խոտաբույսեր։
Հանրաճանաչ ապուրներ։
Երկրորդական ուտեստներ
Շոտլանդիայի բոլոր շրջանների ավանդական հիմնական ուտեստը գուլյաշն է, ուտեստ, որը պատրաստվում է շոգեխաշած մսից, թռչնամսից, բանջարեղենից և հացահատիկից` բաց կրակի վրա։ Թռչնամիսը (հավ, բադ) և միսը (հիմնականում գառ, տավար) նույնպես ապխտում կամ շոգեխաշում են գարեջրում (էլ), իսկ ձկներն ու ծովամթերքները խաշում կամ տապակում են։ Ձևավորման համար օգտագործում են տաք, պինդ հացահատիկային շիլաներ (վարսակի ալյուր) և խաշած բանջարեղեն (շաղգամ, ռուտաբագա, կարտոֆիլ, գազար, սոխ, ոլոռ), որոնք հաճախ նույնպես խառնում և տապակում են։
Հայտնի խավարտներ։
Երկրորդ հայտնի ուտեստներ։
Խմիչք և քաղցրավենիք
Շոտլանդական հիմնական ազգային ըմպելիքը տաք թեյն է, որն ուղեկցվում է բազմաթիվ քաղցրավենիքներով (բլիթներ, նրբաբլիթներ, վարսակի տորթեր, մաֆիններ, մուրաբաներ, մարմելաթ), ինչպես նաև ապխտած մսով։ Նման «մեծ թեյը» սովորաբար կազմակերպվում է ուշ երեկոյան՝ ի տարբերություն անգլիական ժամը հինգի թեյախմության։ Այսօր թեյի մեջ կարելի է ավելացնել անուշաբույր խոտաբույսեր կամ մրգահյութեր։ Ամբողջ աշխարհում հրուշակեղեններից հայտնի են հատապտուղներով տեղական կարկանդակները, ինչպես նաև կոճապղպեղը, կարճատևը և վարսակի ալյուրից պատրաստված բլիթները (Շոտլանդիան, ի դեպ, համարվում է վերջիններիս ծննդավայրը)։ Տոներին այստեղ պատրաստում են կոն խմիչքը, ինչպես նաև կեքս` նուշով և չամիչով։ Այնուամենայնիվ, ամենատարածված տեղական աղանդերը քրանահանն է` վարսակի ալյուրի, թարմ հատապտուղների, մեղիր և հարած սերուցքի խառնուրդի տապակա։
Թագավորության ամենատարածված սպիրտային խմիչքը շոտլանդական վիսկին է, ինչպես նաև դրա հիմքով պատրաստված տարատեսակ լիկյորներ։ Գրեթե յուրաքանչյուր գյուղ արտադրում է տնական գինիներ և գարեջուր։
Արտաքին հղումներ
Կատեգորիա:Շոտլանդական խոհանոց
Կապուտան (Կոտայքի մարզ)
Կապուտան, գյուղ Հայաստանի Կոտայքի մարզում, մարզկենտրոնից 47 կմ հարավ-արևմուտք, իսկ Աբովյան քաղաքից 8 կմ արևելք, Հատիս լեռան ստորոտին։ Գտնվում է ծովի մակարդակից 1695-1784 մ բարձրության վրա։
Գյուղն ունեցել է նաև հին անվանում, որը սակայն մոռացության է մատնվել։ Որոշ աղբյուրներում հիշատակվում է գյուղի Գյոյքիլիսա թուրք եկվորների կողմից դրված անունը, որը նշանակում է կապույտ եկեղեցի։ Շրջակայքում կան կապույտ գույնի շինաքարեր, որի պատճառով էլ գյուղը ստացել է Կապուտան անունը։Գյուղի մոտաքայքի բլրի վրա կա մի եկեղեցի որըևս կառուցված է այդ նույն կապտավուն շինաքարից և հենց դրանով է պայմանավորված թուրքերի գյուղին տված Գյոյքիլիսա անվանումը։ Կապուտան է վերանվանվել 1935 թ.-ի հունվարի 3-ին։
Պատմություն
Գյուղի հիմնման մասին տեղեկություններ չկան, սակայն շրջակայքում գտնվող հուշարձաններն ու պատմամշակութային կառույցները վկայում են որ գյուղըվաղ միջնադարից արդեն հայաբնակ է եղել։ 1604 թվականին գյուղը բռնագաղթի պատճառով գրեթե ամբողջությամբ ամայացել է, սակայն քիչ անց կրկին վերաբնակեցվել և շենացել է, չնայած որոշ պատմական ցավոտ դեպքերի (օրինակ` 1905-1907 թվականների հայ-թուրքական հակամարտությունները)։
Բնակչություն
1830-ական թվականներին գյուղում տեղի է ունեցել մարդահամար, որի արդյունքների համաձայն այստեղ հայերից բացի այստեց բնակվել են խանական իշխանությունների կողմից աջակցություն ստացած թյուրքական ծագմամբ որոշ մահմեդական ցեղեր։ Գյուղի բնակչությունը բավականին մեծացել է 1930-ական թվականներին, և ներկայումս էլ գրեթե հավասարվում է այդ թվականներին գյուղի ունեցած բնակչությանը։
Կապուտանի ազգաբնակչության փոփոխությունը.
Տնտեսություն
Բնակչությունը զբաղվում է խոշոր և մանր եղջերավոր անասնաբուծությամբ, հացահատիկի մշակությամբ։
Պատմամշակութային կառույցներ
Կապուտանն ունի 7-րդ դարի Սուրբ Հովհաննես (մնացել է միայն մի քանի մասունքներ) եկեղեցին, որը միջև խորհրդային տարիները եղել է գյուղի միակ ծխական եկեղեցին։ Այն 1886 թվականին որոշակի վերանորոգումներ է կրել։ Գյուղի մոտակայքում` բլրի գագաթին է գտնվում նաև Սուրբ Մինաս եկեղեցին, որ ըստ 1839 թվականին գրված հիշատակումների այդ ժամանակ դեռևս կանգուն է եղել։ Ըստ շինարարական արձանագրության եկեղեցին կառուցվել է 1349 թվականին։ Հիմնադրման թվականը գրված է ղել եկեղեցու մոտակայքում գետնին ընկած քարերից մեկի վրա, որը ընկել էր եկեղեցու երկրորդ հարկի արևմտրան պատի հյուսիսային եզրից։ Հայտնի է, որ եկեղեցին կանգուն է եղել մինչև 1920-ական թվականները։ Պատմության և մշակույթի հուշարձանների պահպանության ընկերության միջոցներով 1981-1983 թվականներին եկեղեցին որոշակիորեն վերակառուցվել է։ Գյուղի հյուսիսարևմտյան եզրում կա խաչքարերով գերեզմանոց (VII-XX դարեր), «Կապույտ խաչ» խաչքար (XII-XIII դարեր)։ Ահնտեղ հատկապես աչքի է ընկնում գերեզմանոցի միջնադարյան հատվածը։ Այստեղ կան բազմաձև տապանաքարեր և մեկ տասնյակից ավելի յուրահատուկ ու գեղաքանդակ խարքարեր։ Գյուղի հարավային եզրին` տներից մեկի բակում է գտնվում Կապույտ խաչքարը։ Այս խաչքարը թվագրվում է XII-XIII դարերին։ 1947 թվականի ուսումնասիրության համաձայն դրա կողքին ընկած էին նաև Սուրբ Մինաս եկեցեցու սյան խոյակն (խարիսխը) ումի քանի արձանագիր քարաբեկորներ։
Ծանոթագրություններ
Կատեգորիա:Կոտայքի մարզի գյուղեր
Ավետիք Բուռնազյան
Ավետիք Իգնատի Բուռնազյան, բժիշկ, ռազմական և քաղաքացիական առողջապահության կազմակերպիչ, ԽՍՀՄ առողջապահության նախարարի տեղակալ (1956—1981), բժշկական գիտությունների թեկնածու (1938), բժշկական ծառայության գեներալ-լեյտենանտ (1945), Սոցիալիստական աշխատանքի հերոս, Լենինյան և ԽՍՀՄ պետական մրցանակների դափնեկիր։ Մասնակցել է խորհրդային առաջին ատոմային ռումբի մշակմանը, ԽՍՀՄ «ատոմային վահանի» ստեղծողներից մեկն է։ Բուռնազյանը ատոմային բնագավառի բժշկության հիմնադիրներից է, մասնակցել է միջուկային սուզանավերի անձնակազմի,տիեզերական թռիչքների կենսաբժշկական աջակցության կազմակերպման խնդիրների լուծմանը։ Հայրենական մեծ պատերազմի մասնակից] ։ Նրա անմիջական մասնակցությամբ ստեղծվել է թիվ 6 կլինիկական հիվանդանոցը, որպես ԽՍՀՄ Առողջապահության նախարարության 3-րդ գլխավոր վարչության առողջապահական համակարգի հիմնական բժշկական հաստատություն։
Արտաքին հղումներ
Կատեգորիա:Հայ բժիշկներ Կատեգորիա:Հայ գիտնականներ Կատեգորիա:Բժշկական գիտությունների թեկնածուներ Կատեգորիա:Հայրենական մեծ պատերազմի մասնակիցներ
Պարս թանգարան
Պարս թանգարան, թանգարան Շիրազում, հարավային Իրան, Ֆարս նահանգ։ Թանգարանը գտնվում է Նազար այգում ։ Ութանկյուն կառույց է , որտեղ էլ գտնվում է թանգարանը` Մուհամեդ Քերիմ խանի նախկին պալատը, Զենդերի դինաստիայի ժամանակ ծառայում էր որպես թագավորական ընդունելությունների վայր։ Այնտեղ անց էին կացվում նաև այլ պաշտոնական արարողություններ ։
Պալատը նաև Քերիմ խանի թաղման վայրն է ։
Նազար այգի
Սեֆյանների դինաստիայի օրոք (1501—1722) Նազար այգին Շիրազի խոշոր այգիներից մեկն էր։ Զենդերի դինաստիայի օրոք (1750—1794) Քերիմ խանը այգու տարածքում կառուցում է ութանկյուն պալատ, որը ստանում է Ֆարանջիի Շրջան անվանումը։ Այն օգտագործում էին որպես օտարերկրյա հյուրերի և դեսպանների ընդունելության վայր, նաև այլ պաշտոնական արարողությունների անցկացման վայր։
Պարս թանգարան
1936 թվականին պալատը ստանում է թանգարանի կարգավիճակ։ Այն Իրանի առաջին թանգարանն է, որ գտնվում է Թեհրանի սահմաններից դուրս։
Թանգարանում ցուցադրվում են Ղուրանի մոտ 30 ձեռագիր նմուշներ, նաև հայտնի պարսիկ նկարիչների աշխատանքներ, որոնց մեջ է Ջաֆար Նակաշի «Քերիմ խանը նարգիլե ծխելիս» հայտնի նկարը։
Խեֆդախ Մանի Ղուրան
Խեֆդախ Մանի Ղուրանը ըստ իսլամական օրացույցի ստեղծվել է 10-րդ դարի սկզբում։ Ղուրանը գրվել է Իբրահիմ Բին Շարուխ Գուրեկանի սուլթանի օրոք` Մուտակակ գեղագրական ոճով։ Ավելի վաղ այն գտնվել է Ղուրանի դարպասներ շինությունում` Շիրազի մուտքի մոտ, սակայն 1316 թվականին տեղափոխվել է Պարս թանգարան։ Ղուրանի անվանումը կապված է իրանական զանգվածի միավորի հետ` հավաքածուի քաշը կազմում է 17 ման։
Ծանոթագրություններ
Կատեգորիա:Իրանի թանգարաններ Կատեգորիա:1936 հիմնադրված թանգարաններ Կատեգորիա:1936 հիմնադրումներ Իրանում Կատեգորիա:Շիրազի շենքեր և կառույցներ
Պեսոչնայա (Պոպոլտայի վտակ)
Պեսոչնայա (Песочня), գետ Ռուսաստանում, հոսում է Կալուգայի մարզում։ Գետաբերանը տեղակայված է Պոպոլտա գետի աջ ափին 64 կմ հեռավորության վրա։ Գետի երկարությունը 24 կմ է, ավազանի տարածքը 125 կմ2 է։ Աջ վտակն՝ Ռեչիցա գետն է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Ուգրա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Թամարա Հովհաննիսյանց
Թամարա Մուշեղի Հովհաննիսյանց (Ավանեսյանց), հայկական ծագմամբ ուզբեկ դերասանուհի։
Կենսագրություն
Թամարա Հովհաննիսյանցը ծնվել է 1928 թվականի նոյեմբերի 17-ին ՈՒԽՍՀ Սամարղանդ քաղաքում ։
Դերասանական վարպետություն է սովորել Տաշքենդի թատերական ինստիտուտում։ Ավարտելուց հետո աշխատանքի է անցել սկզբում՝ Պատանի հանդիսատեսի ռուսական թատրոն, իսկ մի քանի ամիս անց՝ Մ․ Գորկու անվան դրամայի ակադեմիական թատրոն, որտեղ աշխատել է մինչև 2004 թվականը ։
Մահացել է 2008 թվականի դեկտեմբերի 24-ին ։
Ծանոթագրություններ
Կատեգորիա:Հայ դերասանուհիներ Կատեգորիա:Ուզբեկ դերասանուհիներ Կատեգորիա:Թատրոնի դերասանուհիներ
Մարմարիկ (Կոտայքի մարզ)
Մարմարիկ, գյուղ Հայաստանի Կոտայքի մարզում, մարզկենտրոնից 15 կմ հյուսիս-արևմուտք, Մարմարիկ գետի միջին հոսանքի աջափնյակում։
Բնակչություն
Մարմարիկի ազգաբնակչության փոփոխությունը.
Տնտեսություն
Բնակչությունը զբաղվում է անասնապահությամբ, հացահատիկի, կարտոֆիլի, ծխախոտի և կաղամբի մշակությամբ։
Պատմամշակութային կառույցներ
Մարմարիկում պահպանվել է Սբ. Հովհաննես եկեղեցին (IX-X դարեր)։
Ծանոթագրություններ
Կատեգորիա:Կոտայքի մարզի գյուղեր
Լեզգիներն Ադրբեջանում
Լեզգիներն Ադրբեջանում (Лезгияр Азербайжанда, Лекьер Хlэзэрбажанда, Кьиблепатан лезгияр, Azərbaycanda ləzgilər), լեզգի ժողովրդի հարավային մասը, որը ներկայիս Ադրբեջանական Հանրապետության տարածքի բնիկ ժողովուրդն է և թվով երկրի երկրորդ էթնիկ խումբը։
Կատեգորիա:Լեզգիները Ադրբեջանում
Նաթան Ռիբակ
Նաթան Սամոյլովիչ Ռիբակ (Натан Самійлович Рибак, ), ուկրաինացի խորհրդային գրող։ ԽՄԿԿ անդամ 1940 թվականից։
Կենսագրություն
1930-ական թվականներին պատմական արձակի վարպետ Ռիբակը հրատարակել է «Պատմվածքներ Ֆրունզեի մասին» (1937) ժողովածուն, «Դնեպր» (գիրք 1-2, 1937-1938) վեպը։
Հայրենական մեծ պատերազմի տարիներին եղել է զինվորական թղթակից։ Հրատարակել է նովելների ու պատմվածքների, բանաստեղծությունների, վեպերի, պիեսների 30-ից ավելի գիրք։ Լայնորեն հայտնի է նրա «Օնորե դը Բալզակի սխալը» (1940, լրացված 1956, կինոնկար՝ 1969) պատմակենսագրական վեպը։ «Պերեյասլավի Ռադան» (գիրք 1-2, 1948-1953, ԽՍՀՄ պետական մրցանակ, 1950, հայ գիրք 1-2, 1954-1956 վեպում արտացոլված է Բոգդան՝ Խմելնիցկու գլխավորությամբ ուկրաինական ժողովրդի պայքարը Ռուսաստանի հետ վերամիավորվելու համար։
Խորհրդային ժողովրդի հերոսությանն է նվիրված «Զենքը մեզ հետ է» (1943) վեպը, խորհրդային ֆիզիկոսների աշխատանքին՝ «Հույսերի և իրականացումների ժամանակը» (1-3, 1960-1965 եռերգությունը։ Ռիբակի լավագույն վեպերն աչքի են ընկնում սուր բախումներով, ռոմանտիկ պաթոսով։ Նրա գործերը թարգմանվել են ԽՍՀՄ և այլ ժողովուրդների լեզուներով։
Պարգևներ
Պարգևատրվել է Հոկտեմբերյան հեղափոխության և 4 այլ շքանշաններով։
Ծանոթագրություններ
Կատեգորիա:Ուկրաինացի գրողներ Կատեգորիա:Ստալինյան մրցանակի դափնեկիրներ Կատեգորիա:Ավտոճանապարհային վթարներից զոհվածներ Կատեգորիա:Խորհրդային գրողներ Կատեգորիա:ԽՄԿԿ անդամներ Կատեգորիա:Ուկրաինացի արձակագիրներ Կատեգորիա:ԽՍՀՄ գրողների միության անդամներ